Professori Marja Jylhä syyttää kuntia hintakilpailutuksesta ja hoivayrityksiä vastuuttomista sopimuksista.

Hoitajamitoitusta ei määritellä nyt sitovasti vanhuspalvelulaissa.­

Mikä on oikea määrä työntekijöitä vanhusten hoivakodissa? Tähän on tullut nyt sosiaali- ja terveysalan lupa- ja valvontavirasto Valviralta tuore suositus, jonka HS hankki nähtäväkseen.

Sen mukaan vanhukselle, joka kulkee itsenäisesti ja selviää arjestaan pääsääntöisesti yhden hoitajan auttamana, riittää 0,5 hoitajan mitoitus. Vuodehoidossa olevalle tai ihmiselle, jolla on vaikeita käytösoireita, tarvitaan 0,7 hoitajan mitoitus, mikäli terveydentila vaihtelee.